**PRINCIPI RAZMJEŠTAJA AUTOBUSKIH STANICA**

Lociranje autobuske stanice je veoma važno, jer od njene lokacije zavisi manje ili više naknadno kretanje do cilja putovanja nekim od vidova gradskog prevoza ili pješke kao i komfor putnika. To je naročito važno u malim gradovima gdje ne postoji neki drugi vid prevoza do i od autobuske stanice.

Lokacija autobuske stanicezavisi od:

* veličine grada,
* tipa autobuske stanice,
* osnovnih tokova kretanja putnika do i od autobuske stanice,
* razvijenosti JGP,
* mreže gradskih saobraćajnica.

Autobuski saobraćaj predstavlja jedinstven vid vangradskog prevoza, koji može u potpunosti da zadovolji potrebe najvećeg broja putnika, dovozeći ih u dio grada odakle oni mogu najlakše doći do svoga cilja.

Osnovni zahtjevi putnika su:

1 – vrijeme putovanja je jedan od značajnih parametara i putnik se rado odlučuje za prevoz koji ima kraće putanje od izvora do cilja putovanja;

2 – učestalim prevozom omogućuje se korišćenje većem broju korisnika koji se pojavljuju u različitom vremenu što putnicima pruža veću sigurnost i pouzdanost;

3 – pouzdan prevoz za putnika znači sigurnost u pogledu bezbjednosti, učestalosti i tačnost prevoza;

4 – prevozno sredstvo koje pruža veći komfor je privlačnije za putnika,

5 – značajan parametar je i vrijeme pješačenja do autobuske stanice ili stajališta, kao i do cilja;

6 – presjedanje znači obavezno produženje putovanja i smanjenje komfora,

7 – cijena ima značajnu ulogu u opredjeljenju za vid prevoza.

Smještaj autobuske stanice u centar ili blizu centra smanjuje potrebe za pratećim sadržajima u autobuskoj stanici, jer razne usluge i drugi sadržaji već se nalaze u neposrednoj blizini stanice. Sa druge strane, za koji god se od pratećih sadržaja odlučite, on bi mogao biti atraktivan velikom broju korisnika, jer se nalazi u centru grada, pa i centru zbivanja.

Gotovo sve linije JGP prolaze kroz centar, što znači da ne treba posebno organizivati prevoz do stanice pa to čini uštedu.

Smještaj prigradskih autobuskih stanica treba obaviti što bliže centru, ali u nekim slučajevima ima opravdanja i smještaj na periferiji grada. Za smještaj prigradske autobuske stanice mora da se zna svrha dolaska većine u grad. Razlog odlaska u grad je pretežno radi posla i škole, odlazak na pijacu, u dom zdravlja i sl. Prema tome, prigradsku autobusku stanicu treba smjestiti u blizini mjesta gdje većina putnika odlazi radi zadovoljenja svojih potreba. Na ovaj način brže se dolazi do cilja putovanja što odgovara većini putnika.

Zadatak: Proučite ovaj tekst. Odštampajte ga ili ga sačuvajte u elektronskom obliku.

Pošto se nadam da se sledeće nedelje vidimo u učionici, kao i da se sjećate da smo dogovorili da 9.4. radimo modularni test, molim vas da iz gradiva drugog polugodišta postavite po deset pitanja i dostavite mi ih na gore ispisani mejl ili preko Vibera.

Ukoliko imate bilo kakve nedoumice ili pitanja, možete mi se obratiti mejlom ili u Viber grupi.

Srdačan pozdrav!